ROMÂNIA
JUDEŢUL HARGHITA
CONSILIUL LOCAL MUNICIPAL
MIERCUREA–CIUC
HOTĂRÂREA Nr. 242/28.07.2017
          cu privire la aprobarea reconstituirii Comisiei Tehnice de amenajare a teritoriului şi din urbanismul din cadrul Primăriei Municipiului Miercurea-Ciuc

Consiliul Local Municipal Miercurea-Ciuc, întrunit în şedinţa ordinară din 28 iulie 2017;

Având în vedere Raportul de specialitate nr. 8601 /18.05.2017 al Serviciului de urbanism şi amenajare a teritoriului din cadrul aparatului de specialitate al primarului municipiului Miercurea-Ciuc;

Luând în considerare prevederile Legii nr. 350/2001, privind amenajare a teritoriului şi urbanismul, actualizată, prevederile Legii 50/1991, privind autorizarea executării lucrărilor de costrucții, Ordinul nr. 233/2016 pentru aprobarea Normelor metodologice de aplicare a Legii nr. 350/2001 privind amenajarea teritoriului și urbanismul și de elaborare și actualizare a documentațiilor de urbanism; recomandarea membrilor prin adresa nr. 45 din 23.03.2017 al Ordinului Arhitecților din România filiala Brașov-Covasna-Harghita;

Văzând rapoartele comisiile:

   - de organizarea şi dezvoltare urbanistică, realizarea lucrărilor publice, protecţia mediului înconjurător; 

   -  pentru administraţia publică locală, juridică, apărarea ordinii publice, respectarea drepturilor şi libertăţilor cetăţenilor;

   - de studii, prognoze economico-sociale, buget, finanţe, administrarea domeniului public şi privat şi agricultură;

În conformitate cu prevederile art. 37 din Legea nr.350/2001 privind amenajare a teritoriului şi urbanismul, modificat şi completat, referitor la constituirea Comisiei Tehnice de amenajare a teritoriului şi urbanismul;

În temeiul art. nr. 36, alin. (2), lit. c), alin. (5), lit. c) şi art. nr. 45, alin. (1), lit. e) şi art.115, alin. (1), lit. b) din Legea nr. 215/2001 privind administraţia publică locală, republicată, cu modificările şi completările ulterioare;
           Proiectul de hotărâre a fost adus la cunoştinţă publică prin afişare la sediul Primăriei Municipale Miercurea-Ciuc timp de 30 de zile, conform art. 7, republicată din Legea nr. 52/2003 privind transparenţa decizională în administraţia publică;
H O T Ă R E Ş T E :
          Art.1. Începând cu data de 1 august 2017, se reconstituie Comisia Tehnică de amenajare a teritoriului şi urbanism din cadrul Primăriei Municipiului Miercurea–Ciuc, ca organ consultativ cu atribuţii de analiză, expertizare tehnică şi consultanţă, care asigură fundamentarea tehnică a avizului arhitectului-şef formată din specialişti atestaţi din domeniul urbanismului, arhitecturii, monumentelor istorice, arheologiei, precum şi din domeniul sociologiei, economiei, geografiei, ingineri constructori, ingineri de reţele edilitare, transport, secretariatul comisiei fiind asigurat de structura de specialitate din subordinea arhitectului-şef după cum urmează în ordinea alfabetică:

1. 
Albert Martin 


arhitect/urbanist

2. 
András Alpár


arhitect

3. 
Berszán Péter


arhitect

4. 
Bogos Ernő


architect

5.
Both András


arhitect

6. 
Gál Szabolcs


arhitect

7. 
Gál Vilmos János

arhitect

8.
Márton Ildikó


arhitect

9.
Mirk Lilla


arhitect/urbanist

10.
Szikszai László

arhitect

11. 
Tövissi Zsolt


arhitect/urbanist

12. 
Leitmann Péter

specialist infrastructură de transport/ membru supleant

Secretarul Comisiei :  Mihály Gyöngyvér
           
Art.2. Se aprobă Regulamentul de organizare şi funcţionare al Comisiei Tehnice de amenajare a teritoriului şi urbanismul conform anexei nr. 1, care face parte integrantă din prezenta hotărâre.
       
Art.3. Pe data intrării în vigoare a prezentei hotărâri își încetează aplicabilitatea H.C.L. nr. 27/2010 cu privire la aprobarea constituirii Comisiei Tehnice de amenajare a teritoriul și urbanismul din cadrul Primăriei Municipiului Miercurea – Ciuc, cu modificările și completările ulterioare aduse de H.C.L. nr. 133/2011 și H.C.L. nr. 110/2015. 

Art.4. Cu aducerea la îndeplinire a prezentei hotărâri se însărcinează viceprimarul municipiului Szőke Domokos, şi Serviciul de urbanism şi amenajare a teritoriului din cadrul aparatului de specialitate al primarului municipiului Miercurea-Ciuc.
           
Art.5. Prezenta hotărâre se comunică:
            a.) Instituţiei Prefectului Judeţului Harghita;

b.) Primarului Municipiului Miercurea Ciuc Ráduly Róbert Kálmán

c.) Viceprimarului Municipiului Miercurea Ciuc: Szőke Domokos

            d.) Serviciului de urbanism şi amenajare a teritoriului;
            e.) Inspectoratului Teritorial în Construcţii Judeţean Harghita;
            f.) Membrilor Comisiei Tehnice de amenajare a teritoriului şi urbanismul.
	                 Preşedintele şedinţei
                    ORBÁN ZSOLT
	Contrasemnează pentru legalitate – Secretarul  municipiului
 WOHLFART RUDOLF


ROMÂNIA
JUDEŢUL HARGHITA
CONSILIUL LOCAL MUNICIPAL
MIERCUREA–CIUC
                                                                                                  Anexă la Hotărârea nr. 242/2017
Regulamentul de organizare şi funcţionare
al Comisiei Tehnice de Amenajare a Teritoriului şi Urbanism
(CTATU)
CAPITOLUL I
DISPOZIȚII GENEREALE

Oportunitate:
Regulamentul de organizare și funcționare al CTATU a fost aprobat cu H.CL nr. 27/2010 al Municipiului Miercurea Ciuc, și păstrat nemodificat până la data prezentei. Componența nominală a CTATU a fost modificat prin H. CL nr. 110/din 29 mai 2015, pe o durată de 2 ani. Modificările și completările Legii nr 350/2001 privind amenjarea teritoriului și urbanismul respectiv unele probleme întâlnite în cursul funcționării CTATU impun actualizarea regulamentului de organizare și funcționare.


Definiții:
P.U.G. = plan urbanistic general

P.U.Z. = plan urbanistic zonal

P.U.D. = plan urbanistic de detaliu

CTATU = Comisia tehnică de amenajare a teritoriului şi urbanism 


Baza legală:
- Art 36 alin. (1) (2) și (3) al Legii nr 350 din 2001, actualizată, privind amenajarea teritoriului și urbanismul, privind constituirea aparatului de specialitate al primarului, respectiv conducătorul acestuia, arhitect șef.

 
ART. 36

(1) În cadrul aparatului de specialitate al consiliului judeţean, respectiv în cadrul aparatului de specialitate al primarului/Primarului general al municipiului Bucureşti se organizează şi funcţionează, potrivit legii, structuri de specialitate în domeniul amenajării teritoriului şi urbanismului. În cazul judeţelor şi municipiilor structura responsabilă se organizează ca direcţie generală sau direcţie, în cazul oraşelor structura responsabilă se organizează ca direcţie sau serviciu, în cazul comunelor structura responsabilă se organizează la nivel de compartiment.

(2) Conducătorul structurii de specialitate din cadrul aparatelor consiliilor judeţene sau primăriilor are statutul de arhitect-şef şi reprezintă autoritatea tehnică în domeniul amenajării teritoriului şi urbanismului din cadrul administraţiei publice judeţene şi locale.

(3) Arhitectul-şef desfăşoară o activitate de interes public, ale cărui scopuri principale sunt dezvoltarea durabilă a comunităţii, coordonarea activităţilor de dezvoltare teritorială, amenajarea teritoriului şi urbanism, protejarea valorilor de patrimoniu şi a calităţii arhitecturale la nivelul unităţii administrativ-teritoriale.
(5) În activitatea lor, arhitecţii-şefi sunt sprijiniţi de Comisia tehnică de amenajare a teritoriului şi urbanism, comisie cu rol consultativ care asigură fundamentarea tehnică de specialitate în vederea luării deciziilor.
          - Art 36 alin (12). lit. b) al Legii nr 350 din 2001, actualizată, privind amenajarea teritoriului și urbanismul

 (12) Structura de specialitate condusă de arhitectul-şef al judeţului, al municipiului Bucureşti, al municipiului sau al oraşului îndeplineşte următoarele atribuţii principale:

…

b) convoacă şi asigură dezbaterea lucrărilor Comisiei tehnice de amenajare a teritoriului şi urbanism; “

- Art 37 al Legii nr 350 din 2001, actualizată, privind amenajarea teritoriului și urbanismul

(1) În scopul îmbunătăţirii calităţii deciziei referitoare la dezvoltarea spaţială durabilă, în coordonarea preşedinţilor consiliilor judeţene şi a primarilor de municipii şi oraşe, respectiv a primarului general al municipiului Bucureşti se constituie Comisia tehnică de amenajare a teritoriului şi urbanism, ca organ consultativ cu atribuţii de analiză, expertizare tehnică şi consultanţă, care asigură fundamentarea tehnică a avizului arhitectului-şef.

(1^1) Membrii comisiei sunt specialişti atestaţi din domeniul urbanismului, arhitecturii, monumentelor istorice, arheologiei, precum şi din domeniul sociologiei, economiei, geografiei, ingineri constructori, ingineri de reţele edilitare, transport.

(1^2) Comisia tehnică de amenajare a teritoriului şi urbanism de la nivelul consiliilor judeţene şi al municipiilor fundamentează din punct de vedere tehnic emiterea avizului arhitectului-şef.

(1^3) Avizul arhitectului-şef este un aviz tehnic care nu se supune deliberării consiliului judeţean/consiliului local/Consiliului General al Municipiului Bucureşti, după caz.

(2) Comisia tehnica de amenajare a teritoriului şi urbanism este formată din specialişti din domeniul amenajării teritoriului şi al urbanismului, secretariatul comisiei fiind asigurat de structura de specialitate din subordinea arhitectului-şef.

(2^1) Eliminat.

(3) Componenta nominală a Comisiei tehnice de amenajare a teritoriului şi urbanism şi regulamentul de funcţionare se aproba de consiliul judeţean, consiliul local municipal, orăşenesc, respectiv de Consiliul General al Municipiului Bucureşti, la propunerea preşedintelui consiliului judeţean, a primarului, respectiv a primarului general al municipiului Bucureşti, pe baza recomandărilor asociaţiilor profesionale din domeniul amenajării teritoriului, urbanismului, construcţiilor, instituţiilor de învăţământ superior şi ale arhitectului-şef.

(4) Comisia tehnică de amenajare a teritoriului şi de urbanism fundamentează din punct de vedere tehnic decizia structurii de specialitate din cadrul autorităţii locale, desemnată să emită avizul pentru documentaţiile de amenajarea teritoriului şi urbanism, precum şi pentru studiile de fundamentare sau cercetări prealabile, conform competenţelor existente, stabilite prin reglementările în vigoare pentru Comisia tehnică de amenajare a teritoriului şi de urbanism.
    
(5) Abrogat.
    
(6) La şedinţele de avizare ale Comisiei tehnice de amenajare a teritoriului şi de urbanism nu pot participa la luarea deciziei membrii care au calitatea de autor al documentaţiilor - proiectelor, supuse avizării.
(7)  Eliminat.
CAPITOLUL II
COMPONENȚA COMISIEI
Art. 1 (1) Comisia este formată din 12 membri și are următoarea componență: 

1. 
Albert Martin 


arhitect/urbanist


2. 
András Alpár


arhitect


3. 
Berszán Péter


arhitect


4. 
Bogos Ernő


arhitect


5.
Both András


arhitect


6. 
Gál Szabolcs


arhitect


7. 
Gál Vilmos János

arhitect/urbanist


8.
Márton Ildikó


arhitect


9.
Mirk Lilla


arhitect/urbanist


10.
Szikszai László

arhitect


11.
Tövissi Zsolt


arhitect/urbanist

(2) Membru supleant: 

1. Leitmann Péter

specialist infrastructuri de transport

Art. 2 Secretariatul Comisiei este asigurat de aparatul de specialitate al Primarului municipiului Miercurea – Ciuc, aflat în subordinea arhitectului șef, prin Mihály Gyöngyvér iar în lipsa acestuia prin arhitect șef Albert Sándor. 
CAPITOLUL III
Atribuţiile Comisiei
Art. 3 În scopul îmbunătăţirii calităţii deciziei referitoare la dezvoltarea spaţială durabilă, în coordonarea  viceprimarului Municipiului Miercurea Ciuc se constituie Comisia tehnică de amenajare a teritoriului şi urbanism, (CTATU) ca organ consultativ cu atribuţii de analiză, expertizare tehnică şi consultanţă, care asigură fundamentarea tehnică a avizului arhitectului-şef/urbanistului-şef, în următoarele cazuri:

a.  Atribuții primare de urbanism și amenajarea teritoriului: 
1. propune dacă emiterea certificatelor de urbanism să fie condiționată de elaborarea/modificarea  documentațiilor de urbanism: PUG, PUZ, PUD;

2. propune emiterea aviz de oportunitate pentru documentații de urbanism, PUZ, PUD

3. propune emieterea avizului arhitectului șef pentru documentaţii de urbanism de tipul: PUG, PUZ, PUD

Mențiune, în cazul atribuțiilor primare CTATU are rolul de fundamentare prin propunere a emiterii avizului arhitectului șef , avizului de oportunitate,  serviciului de urbanism și al arhitectului șef/urbanistului șef, se consemnează opiniile în procesul verbal a ședinței, se percepe taxă pentru emiterea avizului

b.  Atribuții secundare, de estetică urbană:
4. propune condiționarea emiterii certificatelor de urbanism si autorizații de construire pentru planuri de amenajări exterioare, sistematizare verticală  inclusiv reabilitări de parcări și/sau drumuri și străzi, de elaborarea unor reglementări suplimentare, prin elaborarea/modificarea documentațiilor de urbanism

5. analizează, oferă consultanță și expertizează emiterea certificatelor de urbanism și a autorizațiilor de construire pentru inserții urbane  în zone protejate cum ar fi cele istorice, centrale

6. analizează, oferă consultanță și expertizează emiterea certificatelor de urbanism și a autorizațiilor de construire pentru clădiri publice semnificative ca dimensiune și/sau importanță

7. analizează, oferă consultanță și expertizează orice alt caz profesional ridicat de membri, consilieri locali, primari, cetățeni unde opinia profesională nepărtinitoare se poate dovedi necesară 

Mențiune, în cazul atribuțiilor secundare CTATU are rol consultativ în emiterea certificatelor și autorizațiilor, nu se emite avizul arhitectului șef, se consemnează opiniile în procesul verbal al ședinței, nu se percepe taxă. Selecția actelor care se introduc în comisie se face de către primar, viceprimar și/sau arhitect șef, sau la solicitarea consilierilor locali.

Art. 4 
La şedinţele de avizare ale Comisiei nu pot participa la luarea deciziei membrii care au calitatea de autor al documentaţiilor, proiectelor supuse avizări.


Art. 5 Durata mandatului membrilor de comisie va fi de 2 ani, cu posibilitate de repetare indefinită.
CAPITOLUL IV.
Modul de lucru
Art. 6 Comisia îşi desfăşoară activitatea la sediul Primăriei Miercurea Ciuc, P-ţa Cetăţii, nr. 1, camera 101,  de regulă în zilele de joi, orele 12:45, în fiecare a treia săptămână a lunii.

Art. 7 În săptămâna premergătoare ședinței lunare a Consiliului local, Primarul, Viceprimarul și/sau Arhitectul șef pot convoca comisia în ședință extraordinară, cu respectarea prevederilor prezentului regulament privind înștiințarea prealabilă și convocarea comisiei.

Art. 8 Documentaţiile și cererile înregistrate se transmit secretarului CTATU.

Art. 9 În cazul documentațiilor de urbanism tip PUG, PUZ, PUD, și al celor de amenajare a teritoriului tip. PATZ, pentru emiterea avizului arhitectului șef fundamentat de CTATU, se percepe o taxă specială de: 0.01 lei/mp suprafață (100 lei/ha),  în baza prevederilor Noului Cod Fiscal Art 484, alin (1), (2), (3). Valoarea acestei taxe va fi recalculat pentru fiecare an fiscal și aprobat prin hotărârea consiliului local privind taxele și impozitele anuale. 

Art. 10 (1) Pentru administrarea acestei taxe speciale primăria va crea un cont distinct, iar banii astfel strânși se vor cheltui numai în scopul sprijinirii activității CTATU. 

(2) Această reglementare intră în vigoare în următorul an fiscal (2018)

Art. 11 (1) Secretarul comisiei verifică dacă cererea și/sau documentaţia depusă este completă din punct de vedere al formei – și anume existenței părților scrise și desenate conform art. 32 alin. (3) al Legii nr.350/2001, actualizată, privind amenajarea teritoriului și urbanismul. 

(2) În situaţia în care documentaţia se dovedește incompletă după înregistrarea acestuia, solicitantul va fi înștiințat în maximum 5 zile lucrătoare de la data înregistrării, cu menţionarea în scris a deficienţelor şi a elementelor necesare completării acesteia. 
Art. 12 Secretarul convoacă membrii Comisiei la şedinţa de lucru/analiză, comunicând şi ordinea de zi electronic, prin e-mail pentru dosarele pregătite şi complete, cu cel puțin 3 zile lucrătoare înaintea zilei ședinței, amintește membrii privind data ședinței, telefonic, cu o zi lucrătoare înaintea zilei ședinței.

Art. 13 (1) Comisia îşi poate desfăşura lucrările cu majoritatea membrilor prezenți, în care nu se includ membrii supleanți (specialiști a căror prezență depinde de specificul temei). 
 (2) În cazul în care din această cauză ședința nu poate să aibă loc, în scopul eficienței serviciului public prestat, arhitectul șef va decide dacă propune o altă dată pentru ședință în cursul lunii curente, sau amână ședința pentru următoarea lună. În cazul amânării termenul de la punctul 11 se extinde cu durata amânării, după caz. În cazul neîntrunirii majorității în două ședințe consecutive, decizia structurii de specialitate exprimată prin avizul arhitectului șef nu mai poate fi amânată.
Art. 14 (1) Lucrările Comisiei se consemnează în procese verbale separate pentru fiecare punct de pe ordine de zi prin care CTATU va formula propunerea de a emite sau nu avizul favorabil al arhitectului șef. 
(2) Procese verbale pot avea următorul conținut:
a. propunerea emiterii avizului favorabil (condiționat sau necondiționat) al arhitectului șef, avizului de oportunitate sau condiționarea emiterii certificatelor de urbanism de elaborarea/modificarea documentațiilor de urbanism
b. propunerea emiterii avizului nefavorabil al arhitectului șef -respingerea documentației,
(3) CTATU va ajunge la unul dintre rezultatele de mai sus, prin dezbaterea profesională urmată de votul membrilor; procesul verbal se semnează de către toţi participanţii, atât în cazul votului pentru, cît și în cazul votului impotrivă, iar în cazul refuzării semnării, se va face menţiune. 
(4) Votul membrilor va fi în toate cazurile motivat prin argumente tehnice și/sau profesionale, consemnate în partea descriptivă al procesului verbal.
(5) Formularul – model pentru proces verbal al Comisiei CTATU este prevăzut în anexa nr. 1 care face parte integrantă al prezentului regulament. 
Art. 15 În baza propunerii CTATU consemnat în procesul-verbal, arhitectul șef emite Avizul favorabil sau nefavorabil.
Art. 16 În cazul unui aviz nefavorabil se înscriu în mod obligatoriu în aviz cauzele respingerii acestuia. În cazul avizului favorabil condiționat, se înscriu toate condițiile tehnice profesionale ale aprobării.
Art. 17 Termenul de emitere a Avizului este de maximum 5 zile lucrătoare de la data ședinței (exclusiv).

Art. 18 Documentaţiile de urbanism pot fi prezentate şi în fază de lucru, pentru consultare către comisia tehnică, pentru evitarea întocmirii în stadiu avansat a unor documentaţii care nu întrunesc condiţiile de avizare. Pentru o anumită lucrare, cerere sau documentație, se percepe taxă doar o singură dată, atâta timp cât nu se schimbă amplasamentul, elementele de bază, și/sau suprafața tratată mai mult cu 20 %.

Art. 19 Avizul arhitectului-șef se transmite, prin grija secretarului CTATU, astfel:
8. Unul dintre cele două exemplare originale ale avizul se anexează la documentaţia de urbanism depusă și păstrată de secretarul comisiei, celălalt se transmite solicitantului, pentru a fi folosit în procesul de aprobare al documentației.
CAPITOLUL V
Dispoziţii finale
Art. 20 Prezentul regulament se completează cu prevederile incidente din Legea nr. 350/2001- actualizată-privind amenajarea teritoriului şi urbanismul şi se actualizează prin grija arhitectului şef al municipiului Miercurea-Ciuc, prin Hotărâre a Consiliului local.
Art. 21 Pe data intrării în vigoare a prezentei hotărâri își încetează aplicabilitatea H.C.L. nr. 27/2010 cu privire la aprobarea constituirii Comisiei Tehnice de amenajare a teritoriul și urbanismul din cadrul Primăriei Municipiului Miercurea – Ciuc, cu modificările și completările ulterioare aduse de H.C.L. nr. 133/2011 și H.C.L. nr. 110/2015. 
Art. 22 Prevederile prezentului regulament vor fi duse la cunoștință publică prin afișare la sediul Primăriei Municipiului Miercurea – Ciuc și pe site-ul oficial al Municipiului Miercurea – Ciuc, prin grija arhitectului șef. 
Miercurea Ciuc, 20 iulie 2017. 
      PREȘEDINTELE ȘEDINȚEI 




     CONTRASEMNEAZĂ
    SECRETARUL MUNICIPIULUI
                  ORBÁN ZSOLT                                                               WOHLFART RUDOLF
Întocmit de: arhitect șef, ALBERT SÁNDOR
